એ તો સવારના ૫:૩૦ વાગે હાજર થઈ ગયા. પછી એવે સમયે રીક્ષા શોધવી અઘરી હતી. પાડોશમાં છાપાનો ધંધો કરતાં ભાઈ પાસે પોતાના કામ માટે રીક્ષા રાખેલી. તેઓ ચોકમાં બત્તીના અજવાળે છાપા ગોઠવતા હતા. તેમને પૂછ્યું એટલે એ તરત તૈયાર થઈ ગયા. બંને જણા મને મૂકવા આવ્યા. રીક્ષાવાળાભાઈએ મારી પાસેથી પૈસા ન લીધા. એ અમને મૂકીને પાછા ગયા. પેલા પાડોશી ભાઈ મારી બસ આવે ત્યાં સુધી રોકાણાં અને હું સામાન સાથે બરાબર ગોઠવાય ગઈ પછી તેમણે વિદાય લીધી.